|  |
| --- |
| На основу члана 44. Закона о инспекцијском надзору („Службени гласник Републике Србије“, број: 36/2015, 44/2018 и 95/2018), Секретаријат локалне пореске администрације Града Кикинде доноси: |

ГОДИШЊИ ИЗВЕШТАЈ О РАДУ И ПОКАЗАТЕЉИ ДЕЛОТВОРНОСТИ

ИНСПЕКЦИЈСКОГ НАДЗОРА ЗА 2019. ГОДИНУ

Секретаријат локалне пореске администрације Града Кикинде у оквиру својих надлежности обавља послове инспекцијског надзора, с циљем да се превентивним деловањем или налагањем мера обезбеди законитост и безбедност пословања и поступања надзирних субјеката и спрече или отклоне штетне последице по законом заштићена добра, интересе и права.

У складу са одредбама Закона о инспекцијском надзору („Службени гласник Републике Србије“, број: 36/2015,44/2018 и 95/2018), Секретаријат локалне пореске администрације Града Кикинде ради остварења циљева инспекцијског надзора, превентивно и транспарентно, кроз обавештења јавности и субјеката надзора спроводи следећ активности: објављује одлуке и др. акте, годишње извештаје, објављује планове и контролне листе које се примењују у поступку инспекцијског надзора и омогућавају надзирним субјектима да се унапред информишу о својим обавезама и изврше самоконтролу и евентуално отклоне одређене недостатке. Инспектори у свом раду, приликом вршења надзора, канцеларијске контроле, теренске контроле и контроле наплате свакодневно пружају стручну и саветодавну подршку и помоћ надзирним субјектима те превентивно делују указивањем на одређено чињење или нечињење.

Активности инспектора током 2019.године једним делом је била усмерена и на подизање свести грађана, а која су била базирана на одлукама града Кикинде у области наплате јавних прихода и осталих прописа релевантних за послове из делокруга секретаријата и примени Закона о пореском поступку и пореској администрацији, Закона о општем управном поступку, Закона о порезима на имовину, Закона о накнадама за коришћење јавних добара, Закона о финансирању локалне самоуправе и Закона о инспекцијском надзору.

У поступцима инспекцијског надзора утврђено је да је ниво усклађености поступања и пословања са прописима, а који се мери контролним листама задовољавајући.

Увођењем анализе ризика у планирању инспекцијског надзора пажња се усмерила на оне привредне субјекте који су високо ризични, што је довело до ефикаснијег коришћења ресурса инспекцијске службе.

У оквиру инспекцијског надзора у 2019-ој години, вршена је контрола исправности поднетих пореских пријава, са подациома из пореске евиденције са стањем на ''терену'' и осталих чињеница од значаја за опорезивање, са циљем остваривања законитости у контролисаној области и смањења ризика од настанка штетних догађаја ( неподношење пореске пријаве, подношење нетачне пореске пријаве и друго).

Поред планираних обављене су и контроле које су захтевали порески обвезници због евентуалних промена од утицаја на опорезивање (срушене куће и сл.). Континуирано се спроводе активности ради утврђивања власника односно нових пореских обвезника за непокретности чији су претходни власници, према обавештењима о враћеним и неурученим пошиљкама, преминули или су непознати. Укупан број теренских пореских контрола у 2019-ој години је 23, од тога 14 редовних и 9 ванредних контрола.

Од 2019. године, пореске пријаве за утврђивање пореза на имовину правних лица подносе се искључиво електронским путем. Током 2019. године извршен је пријем 437 електронске пријаве. Након пријема, извршен је увид у сваку примљену пријаву, извршена је контрола формалне исправности истих, као и контрола примене материјалних прописа у поднетим пореским пријавама. Након ових провера књижена су задужења пореских обвезника и исказано је стање на аналитичким картицама.

У овом сегменту рада сачињено је 6 записника пореске контроле. Контролом нису утврђене неправилности, те нису донета решења о отклањању неправилности, односно о утврђивању нових обавеза по основу пореза на имовину правних лица.

По оперативном плану је предвиђена и контрола других обвезника, тако да су извршене контроле, по разним захтевима обвезника и сачињено 51 записник о пореској контроли. На основу донетих записника, сачињена су 40 решења. Провером аналитичких картица, као и на основу увида у поднете пореске пријаве за утврђивање пореза на имовину физичких лица, где је основ задуживања наслеђивање имовине која се опорезује, сачињена су 122 решења у складу са чл.22. и 23. Закона о порезима на имовину, као и 250 решења о репрограму на основу достављених опомена пореским обвезницима.

У Секретаријату локалне пореске администрације Града Кикинде а у складу са Правилником о унутрашњој организацији и систематизацији радних места распоређена су три инспектора који врше послове инспекцијског надзора.

Технички ресурси које инспекција користи у смислу поседовања лаптопова, скенера, штампача, коришћења службеног возила и сл. је на задовољавајућем нивоу.

Инспектори су се у вршењу инспекцијског надзора строго придржавали поштовања рокова који су предвиђени законом.

У току 2019. године, није било притужби на рад инспектора.

У 2019. години је било укупно 14 жалби, од којих је 10 решено а 4 жалбе су на решавању код другостепеног органа. Управни спор је покренут против једног другостепеног решења.

Инспектори су у 2019. години присуствовали семинарима у циљу стручног усавршавања, које је организовао Завод за унапређење пословања, Београд као и обуци „Права и обавезе привредних субјеката у инспекцијском надзору“које је организовала Национална академија за јавну управу, Београд.

У складу са чланом 10. Закона о инспекцијском надзору инспекција ЛПА је сачинила План рада за 2020. годину, који је у предлогу достављен Координационој комисији и након усвајања објављен је на сајту Градске управе града Кикинда.

Секретаријат локалне пореске администрације

Радмила Ћурчић